קרלו צ'צ'רה

קרלו צ'צ'רה (באיטלקית: Carlo Cecere; 7 בנובמבר 1706 - 15 בפברואר 1761) היה מלחין איטלקי, שחיבר בעיקר אופרות, קונצ'רטי ודואטים אינסטרומנטליים, ביניהם גם דואטים למנדולינה וקונצ'רטו למנדולינה. צ'צ'רה פעל בתקופת המעבר בין תקופת הבארוק לתקופה הקלאסית.

חייו

הפרטים הידועים על חייו מועטים עד להפתיע, בהתחשב בכך שצ'צ'רה חי במאה ה-18. ידוע, שצ'צ'רה נולד בגרוטולה ומת בנאפולי, שם הוא קבור בקאפלה של Congregazione dei Musici di S. Maria la Nuova. אבל אין יודעים אפילו באיזה כלי, או כלים, העדיף לנגן. מקורות מסוימים גורסים, שצ'צ'רה היה בראש ובראשונה כנר - ידוע בוודאות, שניגן בכינור במנזר הכארמינים בנאפולי - ואילו מקורות אחרים מחזיקים בדעה, שצ'צ'רה היה קודם כל חלילן.

מוזיקה

צ'צ'רה כתב מוזיקה לפחות לשתי לבריות של פייטרו טרינקרה, בהן La tavernola abentorosa. טרינקרה, לא צ'צ'רה, נענש משום שהתיאור הסאטירי של חיי המנזר באופרה הזו נחשב ללעג מוקיוני ומבזה. הייתה זו האופרה הקומית הראשונה שנכתבה בפירוש לקהל נזירים.

רשימת הקלטות נבחרות
 קונצ'רטי איטלקיים לחליל, בביצוע ז'אן-פייר רמפל (חליל) עם "הסולנים הוונציאניים" בניצוח קלאודיו סימונה: קונצ'רטו לחליל בלה מז'ור של קרלו צ'צ'רה יחד עם קונצ'רטו לחליל בסול מז'ור של אסטקו רומאנו, קונצ'רטו לחליל בפה מז'ור, "קון סורדיני", של ג'וזפה אלברטי וקונצ'רטו לחליל בסול מז'ור של ג'ובאני בטיסטה סמרטיני. (סוני קלאסיקל SNYC 47228SK), הקלטה משנת 1991, ניתנת להשגה מ-2007.
 קונצ'רטי נאפוליטניים למנדולינה כביצוע דורינה פראטי (מנדולינה) עם "סימפוניה פרוזינה": קונצ'רטו של קרלו צ'צ'רה למנדולינה עם סינפוניה של ג'וזפה ג'וליאנו למנדולינה, כלי קשת ובסו קונטינואו בסי במול מז'ור והקונצרטו שלו בסול מז'ור למנדולינה, הקונצ'רטו ללמנדולינה בסול מז'ור של דומניקו גאודיוזו וקונצ'רטו למנדולינה במי במול מז'ור של ג'ובאני פאיזיילו. (דינמיק DYN 193) הקלטה מ-1999, ניתנת להשגה מ-2007.

קישורים חיצוניים

 
<div style="direction: ltr;">
 Biographical sketch of Carlo Cecere by Pasquale Totaro

מלחינים מתקופת הבארוק
מלחינים מן התקופה הקלאסית
מלחינים איטלקים במאה ה-18
איטלקים שנולדו ב-1706
נפטרים ב-1761